
Republika Hrvatska
 Općinski sud u Rijeci
      Prekršajni odjel

Poslovni broj	 Pp-2378/2025-14


R E P U B L I K A  H R V A T S K A

R J E Š E NJ E

       Općinski sud u Rijeci, po sucu Vladi Pleše, na temelju prijedloga sudske savjetnice Karoline Dragojević, u prekršajnom postupku protiv Rica gluten free d.o.o. kao okrivljene pravne osobe, i  Blaženke Matijević kao okrivljene odgovorne osobe, zastupani po braniteljici Kristini Mikuličić, odvjetnici iz Rijeke, zbog prekršaja iz članka 229 stavka 1, podstavak 34 i stavka 2 Zakona o radu (NN broj  93/2014, 127/2017, 98/2019 – dalje u tekstu ZOR-a) pokrenutog optužnim prijedlogom Državnog inspektorata, Područni ured Rijeka,  klasa: 116-02/21-01/1279, ur. broj: 443-02-02-11-21-6.,odlučujući o troškovima postupka, 15. lipnja 2026., 

r i j e š i o  j e
	Na temelju odredbe članka 140. stavka 2. Prekršajnog zakona (Narodne novine broj 107/07, 39/13, 157/13, 110/15, 70/17 i 118/18, 114/22 dalje: PZ) imaju se na teret proračunskih sredstava isplatiti troškovi prekršajnog postupka okrivljenika u ukupnom iznosu od 1.375,00 ( tisuću tristo sedamdeset pet) eura uplatom na račun braniteljice okrivljenika Kristine Mikuličić, odvjetnice iz Rijeke broj: HR4223800061160003105 otvoren kod Istarske kreditne banke Umag d.d., dok se odbija zahtjev za naknadu troškova u iznosu od 275,00 ( dvjesto sedamdeset pet) eura kao neosnovan.
Obrazloženje
1.  Pravomoćnom presudom ovoga Suda, odbijena je optužba protiv okrivljenika zbog djela prekršaja iz članka 229 stavka 1, podstavak 34 i stavka 2 Zakona o radu. Primjenom odredbe članka 140. stavka 2. PZ-a odlučeno je da troškovi prekršajnog postupka padaju na teret proračunskih sredstava. 

2.  Okrivljenici su putem braniteljice pravodobno podnijeli zahtjev za naknadu troškova prekršajnog postupka u ukupnom iznosu od 1.650,00 eura, a koji iznos uključuje iznos PDV-a obračunat po stopi od 25% i uvećanje po Tbr.40 Tarife od 10%.
3. Zahtjev za naknadu troškova je djelomično osnovan.

4. Na radnje branitelja okrivljenika u ovom predmetu primjenjuje se Tarifa o nagradama i naknadi troškova za rad odvjetnika (NN br. 142/12, 103/14, 118/14, 107/15, 37/22, 126/22, 138/23 dalje: Tarifa) sukladno odredbi Tbr. 48. Tarife koja određuje da kada sud ili drugo tijelo odlučuje o nagradi troškova zastupanja na teret protivne strane, primjenjuje tarifu i vrijednost boda koja je na snazi u vrijeme donošenja odluke o trošku postupka.

5. Na temelju Tbr.4/1 Tarife priznata je nagrada za rasprave održane 8.svibnja 2024., 11.rujna 2024., što  uz vrijednost boda od 2,00 eura, u uvećanje od 10%,  sveukupno iznosi 440,00 eura. Na temelju Tbr.4/5 Tarife priznata je nagrada u iznosu od 50 bodova za raspravu 16.srpnja 2024., što uz vrijednost boda od 2,00 eura, i uvećanje od 10%,  sveukupno iznosi  110,00 eura.

6. Ne priznaje se zatražena nagrada za raspravu 24.travnja 2024., obzirom je ista rasprava odgođena na zamolbu braniteljice okrivljenika, stoga Sud smatra da je trošak nastao krivnjom okrivljenika. Ne priznaje se niti nagrada za pristup na ročište za objavu presude obzirom da okrivljenici na isto nisu pristupili.

7.Na temelju Tbr.3/1 Tarife priznata je nagrada za sastav pisane obrane, što  uz vrijednost boda od 2,00 eura, i uvećanje od 10%, sveukupno iznosi 220,00 eura.

8. Na temelju Tbr.3/1 Tarife priznata je nagrada za sastav podneska od 24.srpnja 2024., što  uz vrijednost boda od 2,00 eura, i uvećanje od 10%, sveukupno iznosi 220,00 eura.

9. Na temelju Tbr. 1/5 Tarife priznaje se nagrada u visini od 50 bodova za sastav podneska od 6.listopada 2025., što uz vrijednost boda od 2,00 eura, i uvećanje od 10%,  sveukupno iznosi  110,00 eura.

10. Slijedom iznijetog, priznaju se troškovi prekršajnog postupka u  iznosu od  1.375,00 eura,  na koji iznos nije primjenom Tbr. 42. citirane tarife obračunat porez na dodanu vrijednost.

Rijeka, 15. lipnja 2026.


Sudski savjetnik:                                                                                       Sudac:
Karolina Dragojević, v.r.                                                                       Vlado Pleše, v.r. 












UPUTA O PRAVU NA PRAVNI LIJEK:
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud.


DNA:
1. okrivljenoj pravnoj osobi
2. okrivljenoj odgovornoj osobi
3. braniteljici okrivljenika

- po pravomoćnosti:
	- računovodstvo 

